Paulose e bile lenqosa la pele hobane o itse ho Bagalate 1:8 hore leha ekaba lengeloi, kapa emong wa manqosa, leha ekaba motho, ho sa kgathatsehe hore ke mang -- ha a rera enngwe Evangedi ho nale eo Paulose a e bolelang, a newe anathema. Paulose o ne a tseba hore kamora hore a tsamae ho teng diphiri tse tla kgukguna. O ne a tseba hore Satane, ka boyena, o tla hlaha jwalo ka lengeloi la kganya ha ka kang ka tshebeletso tsa hae. Jwale o ne a hlokomedisa hore Evangedi e tla dula ele ka mokgwa oo a nenga a e bolela. Jwale Paulose o ne a kolobetsa ka Lebitso la Jesu le ho pheta ho kolobetsa hape batho bao baneng ba saka ba inwa ka metsing. O ile a kolobetsa ka tsela e nepahetseng mme a hlalosa ka dimpho tsa Semoya le ho ba bolela hore badule ka hara kereke ho fihlela Jesu a kgutla. Ho tjhong hore lenqosa la bobedi, ohle a tsheletseng a setseng, o tla etsa ka mokgwa o jwalo ka Moya o Halalelang, o tla tjheswa ka ona mollo ona ola o fana ka kganya ya Evangedi ya Jesu Kreste le matshwao a tla ba latela. Na Irenaeus o ile a atleha? Eya. Na Martin o ile a kgona? Eya. Na Columba o ile a kgona? E ya. Na Martin Luther oile a kgona? Ka otloloha. Na Wesley o ile a kgona? E monghadi, o bile le tshebeletso e kgolo le e neng e rapela hobane o ile a rapella pere ya hae mme ya fola. Ke moo he. Kereke tse supileng le manqosa a supileng a ne a le jwalo, le Paulose o ile a hlahisa thohako ho mang kapa mang ya bolelang hore ke lenqosa empa a rera evangedi empa a sa e phele jwalo ka kganya.